ms sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id id nl id id pl id id id id ms ms ms ms id id ms ms ms ms ms ms id ms ms ms ms ms id ms id ms id ms ms ms ms ms id de ms ms id de id id ms ms id id id id id id id id id ms id id id en ms ms en id en en id id en id id id ms id ms en id id jv ms id id it es id id en id ms ms ms ms ms ms
Makanan Sihat Ini Tidak Boleh Diambil Semasa Sakit - Hello Doktor
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Tips Pemakanan Sihat Lain
Ayuh jadi yang pertama untuk memberi komen!
Sertai Kami atau Log Masuk untuk menghantar komen
AWAS! Jangan Ambil 5 Makanan Sihat Ini Masa Anda Sakit Di Rumah! #StayAtHome
Ditulis oleh Mohammad Nazri Zulkafli Disemak pada 10/06/2020
Disemak secara perubatan oleh Dr. Gabriel Tang Pei Yung
Apabila anda sakit, mesti anda tahu bahawa pengambilan makanan sihat merupakan salah satu faktor penting yang boleh mengawal keterukan simptom.
Jika anda selesema, minum air secukupnya, jika anda kerap berasa loya, ambil makanan yang berteraskan halia dan elakkan daripada mengambil makanan bergula atau makanan segera.
Bunyi macam senang, kan? Namun, perkara yang tidak semua individu tahu adalah sebahagian daripada makanan sihat yang telah anda senaraikan untuk ambil semasa sakit boleh menyebabkan simptom menjadi bertambah teruk.
Jika anda berminat, baca artikel ini untuk mengetahui tentang 5 makanan sihat yang TIDAK BOLEH diambil sewaktu anda sedang sakit.
Makanan sihat: Sayur bayam
Setiap individu digalakkan untuk mengambil 5 hidangan makanan berserat setiap hari. Tidak kiralah, sayur-sayuran atau buah-buahan, serat boleh melindungi diri anda daripada pelbagai jenis masalah kesihatan terutamanya kanser usus yang kian meningkat saban tahun.
Walau bagaimanapun, sesetengah sayur yang seringkali dianggap sebagai makanan sihat seperti bayam boleh menyebabkan simptom alergi yang anda alami menjadi semakin teruk.
Simptom alergi berlaku disebabkan oleh bahan kimia yang dikenali sebagai histamin dirembeskan oleh sel mast bagi memulakan proses keradangan. Perkara ini berlaku terutamanya apabila badan mengesan kehadiran bahan luar yang dianggap sebagai alergen (bahan yang boleh menyebabkan alergi).
Walaupun sayur bayam tidak mengandungi jumlah histamin yang tinggi, tapi ia boleh menggalakkan perembesan histamin oleh sel mast. Perkara ini boleh menyebabkan simptom alergi anda menjadi bertambah teruk.
Seperti sayur-sayuran, kekacang mengandungi zink dan vitamin E. Kedua-dua nutrisi mikro ini penting bagi meningkatkan keupayaan sistem pertahanan badan untuk melawan jangkitan.
Secara logiknya, mungkin anda sangka makanan ini bagus untuk diambil sewaktu sakit. Namun begitu, memandangkan kekacang kaya dengan lemak, badan terpaksa bekerja keras untuk menghadamnya.
Perkara ini boleh menyebabkan simptom sakit perut dan menjadikan anda lesu. Badan anda akan kehilangan banyak tenaga yang sepatutnya digunakan untuk melawan jangkitan.
Oleh sebab itulah, anda perlu elak daripada mengambil makanan ini meskipun ia dianggap sebagai makanan sihat.
Kekacang juga boleh menggalakkan perembesan histamin oleh sel mast.
Ramai suka makan brokoli, kan? Jika anda salah seorang daripadanya, anda kena tahu bahawa sayur ini sukar untuk dihadam ketika anda sedang sakit.
Sama seperti kekacang, sayur brokoli juga kaya dengan vitamin dan serat. Namun, menurut Pakar Kesihatan usus, Mahmoud Ghannoum, sayur ini sukar untuk diproses terutamanya ketika anda sedang sakit berikutan kandungan seratnya yang tinggi.
Pastikan anda memilih makanan yang mengandungi serat yang rendah sewaktu anda sakit supaya ia senang untuk dihadam. Fokus utama seharusnya diberikan kepada proses melawan jangkitan.
Makanan sihat: Sayur mentah
Jika anda mengalami simptom sakit tekak, pengambilan sayur-sayuran mentah boleh menyebabkan iritasi pada tekak kesan daripada permukaan sayur yang keras, kasar dan tidak rata.
Renee Wellenstein, seorang doktor perubatan menyarankan supaya makanan sihat seumpama itu diambil setelah simptom sakit tekak reda.
Ia bagi memberikan keselesaan kepada pesakit.
Makanan sihat: Makanan tenusu
Jika anda mengalami simptom cirit-birit, enzim laktase (pencerna laktosa) berkurangan kesan daripada keradangan yang berlaku pada usus.
Oleh sebab bahan tenusu mempunyai kandungan laktosa yang sangat tinggi, enzim laktase penting bagi mencerna makanan tersebut.
Menurut Profesor Perubatan Gastrousus, Rabia De Latour, kekurangan enzim laktase boleh menyebabkan simptom cirit-birit, kekembungan dan sakit pada bahagian abdomen menjadi bertambah teruk.
Oleh itu, jika anda sedang sakit, lebih elok untuk anda mengurangkan pengambilan makanan tenusu.
Walaupun tidak wajib untuk anda elakkan makanan yang disenaraikan di atas semasa sakit, namun ia boleh membantu meringankan simptom anda.
Perkara yang paling penting bagi seseorang individu dalam mencapai kesembuhan penyakit adalah sistem pertahanan badan yang kuat. Ambil makanan yang mengandungi vitamin bagi meningkatkan kebolehupayaan badan anda dalam melawan jangkitan.
Jangan lupa untuk berjumpa dengan doktor dan ambil ubat seperti yang dipreskripsikan.
Guna kalkulator pengambilan kalori ini untuk menentukan keperluan kalori seharian yang anda perlu, berdasarkan tinggi, berat, umur dan tahap aktiviti anda.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Berapa aktif anda setiap hari?
Hello Health Group tidak menawarkan nasihat perubatan, diagnosis atau rawatan.
10 healthy Foods To Avoid Eating When You’re Sick. (https://www.huffpost.com/entry/foods-avoid-when-sick_l_5e274e39c5b63211761aab86). Diakses pada 9 Februari 2020.
Histamine and histamine intolerance. (https://academic.oup.com/ajcn/article/85/5/1185/4633007). Diakses pada 9 Februari 2020.
Histamine elimination diet. (https://www.histaminintoleranz.ch/downloads/SIGHI-Leaflet_HistamineEliminationDiet.pdf). Diakses pada 9 Februari 2020.
Nutrition Tips For Sore Mouth and Throat. (https://stanfordhealthcare.org/content/dam/SHC/programs-services/cancer-nutrition/docs/sore-mouth-throat-during-cancer-treatment-nutrition-facts.pdf). Diakses pada 9 Februari 2020.
Cluster headache. (https://my.clevelandclinic.org/health/diseases/5003-cluster-headaches). Diakses pada 9 Februari 2020.
Gastroenteritis. (https://badgut.org/information-centre/a-z-digestive-topics/gastroenteritis/). Diakses pada 9 Februari 2020.
What Should I eat? (https://www.crohnscolitisfoundation.org/diet-and-nutrition/what-should-i-eat). Diakses pada 9 Februari 2020.
Lactose Intolerance. (https://www.aafp.org/afp/2002/0501/p1845.html). Diakses pada 9 Februari 2020.
“Telur Tenggelam Dalam Air, Petanda Masih Elok”, Ini 4 Lagi Cara Nak Tahu Telur Segar @ Sudah Rosak!
Kalau Peti Ais Anda Tak Berapa Sejuk, Boleh DIY Sendiri Di Rumah Guna 2 Cara Ini…
Ditulis oleh Mohammad Nazri Zulkafli Disemak pada 10/06/2020
Disemak secara perubatan oleh Dr. Gabriel Tang Pei Yung
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.